Ghislaine Maxwell, fyrrverandi sambýliskonu Jeffrey Epstein, hefur verið neitað um ný réttarhöld í New York ríki í Bandaríkjunum.
Maxwell var sakfelld í fimm ákæruliðum á síðasta ári, þegar hún var fundin sek um barnamansal og að hafa aðstoðað kærasta sinn við glæpi sína. Megin hlutverk Maxwell í brotum þeirra var að lokka til þeirra stúlkur, margar á barnsaldri, sem Epstein misnotaði svo kynferðislega.
Lögmaður Maxwell óskaði eftir nýjum réttarhöldum í janúar, eftir að einn kviðdómaranna greindi frá því í fjölmiðlum að hann hefði sannfært tvo meðkviðdómara sína um sakfellingu, með því að greina frá sinni eigin reynslu sem þolandi kynferðisofbeldis. Hann hafði ekki greint frá þeirri reynslu sinni fyrir réttarhöldin. Lögmaður Maxwell hélt því fram að kviðdómurinn hefði því verið hlutdrægur í máli hennar.
Alison Nathan, alríkisdómari í málinu, féllst þó ekki á rök lögmanns Maxwell og sagði það væri óheppilegt að kviðdómarinn hefði ekki greint frá reynslu sinni fyrir réttarhöldin, en þeim upplýsingum hefði þó ekki verið vísvitandi haldið leyndum.
